הפקולטה למדעי החברה, אוניברסיטת תל אביב

הפקולטה למדעי החברה ע"ש גרשון גורדון של אוניברסיטת תל אביב היא פקולטה שנוסדה בשנת 1964. בפקולטה 3 בתי ספר עצמאיים: בית הספר לכלכלה, בית הספר לעבודה סוציאלית ובית הספר למדעי הפסיכולוגיה, ו-5 חוגים: מדע המדינה, סוציולוגיה ואנתרופולוגיה, תקשורת, לימודי עבודה ומדיניות ציבורית.

הלימודים בפקולטה 
בשנת 1964 נפתחו הלימודים בפקולטה עם שלושה חוגים: סוציולוגיה, מדעי המדינה ויחסים בינלאומיים והחוג לארצות מתפתחות.
שנת הלימודים תשכ"ד נפתחה עם ארבעה חוגים נוספים: כלכלה, סטטיסטיקה, לימודי עבודה ומגמה לעיתונאות.
באוקטובר 1969 נפתחו לימודי תואר שני בסוציולוגיה, מדע המדינה וסטטיסטיקה. בנובמבר 1969 נחנך הבניין המרכזי של הפקולטה, בניין נפתלי.

בנוסף לתוכניות לתואר מתקיימות בפקולטה תוכניות לימודים ייחודיות בעברית ובאנגלית ביישוב סכסוכים וגישור, הגירה, דיפלומטיה ולימודי ביטחון, מנהיגות תקשורת ובחירות, והתוכנית להתמודדות עם מצבי לחץ, אסון וטראומה.

בפקולטה מתקיימות תוכניות לימוד מיוחדות:
 התוכנית למנהלי משאבי אנוש
 התוכנית לדיפלומטיה וביטחון לבכירים
 התוכנית לתקשורת פוליטית למנהלים
 התוכנית למדיניות ציבורית למנהלים
 התוכנית ליישוב סכסוכים וגישור ע"ש אוונס
 התוכנית הבינלאומית ליישוב סכסוכים
 התוכנית הבינלאומית ללימודי ביטחון ודיפלומטיה
 התוכנית הבינלאומית למדע המדינה ותקשורת פוליטית
 התוכנית הבינלאומית בלימודי הגירה

נכון לשנת 2014, לומדים בפקולטה כ־3,500 תלמידי תואר ראשון, כ־1,800 תלמידי תואר שני וכ-200 תלמידי תואר שלישי.

דקאני הפקולטה

קישורים חיצוניים 
 אתר הפקולטה למדעי החברה של אוניברסיטת תל אביב

הערות שוליים

מדעי החברה